Temaatilised linnaosad on Hollandis moes. Kunstlikult kuivendatud maa-alal asuva Flevoland'i maakonna elanikud on temaatika fännid.  Olgu selleks siis eksklusiivne vanurite küla, golfihuviliste asula, rajoon India päritolu/huviga inimestele või siis näiteks ujukitele ehitatud linnaosa, elanikke leidub igasse asumisse.  Nüüd on Noordoostpolder'i maakonna valitsus otsustanud rajada linnaosa hobusteomanikele ja nende ratsudele. Projekti koondnimetuseks on 'Wonen bij je paard' (elu oma hobuse kõrval). Linnaosa on planeeritud inglise stiilis külakesena, milles ruumi nii luksvilladele oma tallidega, kui ühepereelamutele ning ühistallidele.  Projekti on end registreerinud 364 huvilist.